
RAPORT DE SPECIALITATE
privind aprobarea proiectului ,,Extinere iluminat public in Parcul Botanic” si a cheltuielilor legate de proiect



Având în vedere Referatul de aprobare a proiectului de hotarare nr. 1957/29.01.2020 a Primarului Municipiului Timișoara și Proiectul de hotărâre privind aprobarea proiectului “Extinere iluminat public in Parcul Botanic” si a cheltuielilor legate de proiect, facem următoarele precizări: 

	Prin cererea cu nr. de inregistrare V/TM/2018/3/3.1/C/864/17.10.2018, cod SMIS 126909, s-a depus spre finantare proiectul cu titlul " Extindere iluminat public in Parcul Botanic", in conformitate cu cerintele Ghidului de finantare POR 2014-2020 – Axa 3 - Sprijinirea tranziţiei cãtre o economie cu emisii scãzute de carbon, Prioritatea de investiţii 3.1 - Sprijinirea eficienţei energetice, a gestionãrii inteligente a energiei şi a utilizãrii energiei din surse regenerabile în infrastructurile publice, inclusiv în clãdirile publice, şi în sectorul locuinţelor, Operaţiunea C – Iluminat Public. Ca urmare a aplicarii mecanismului de contractare din cadrul ghidului specific aferent apelului de proiecte POR/2018/3/3.1/C/1/7 REGIUNI pentru proiectul cu titlul "Extindere iluminat public in Parcul Botanic", solicitant UAT Municipiul Timisoara, se demareaza etapa precontractuala.
	Proiectul are în vedere realizarea unui sistem de iluminat public de calitate care va aduce următoarele beneficii pentru comunitate: 
- Realizarea unui iluminat public corect, în conformitate cu standardul EN 13201 / 2015, orientat către utilizarori, adaptat în funcțiunile spațiului public. 
- Gestionarea centralizată, în timp real a sistemului de iluminat public care generează reducerea costurilor de întreținere. 
- Realizarea unui iluminat controlat (prin posibilitatea modificării nivelului luminanței și/sau iluminării ca urmare a unui program stabilit, conducând la economii de energie electrică). 
- Crearea unui iluminat interactiv, fără a compromite siguranța populației. 
- Instalarea de aparate de iluminat performante, fiabile, cu garanție mare.
Obiectivul general al proiectului îl reprezinta creşterea eficienţei energetice  a sistemului de iluminat public prin folosirea corpurilor de iluminat performante (cu leduri) și prin gestionarea centralizată în timp real a sistemului de iluminat public.
Obiectul de investiţii urmareste obtinerea valorilor pentru parametrii luminotehnici conform standardelor in vigoare, prin folosirea unor aparate de iluminat performante, cu o distributie optimizata a intensitatii luminoase, echipate cu aparataj si surse de lumina cu o eficacitate foarte buna.  






	Potrivit art. 7  din HG nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, studiul de fezabilitate este documentaţia tehnico-economică prin care proiectantul, fără a se limita la datele şi informaţiile cuprinse în nota conceptuală şi în tema de proiectare şi, după caz, în studiul de prefezabilitate, analizează, fundamentează şi propune minimum două scenarii/opţiuni tehnico-economice diferite, recomandând, justificat şi documentat, scenariul/opţiunea tehnico-economic(ă) optim(ă) pentru realizarea obiectivului de investiţii.
Conform art. 7 alin. (5) şi (6) din HG nr. 907/2016 pentru indicatorii tehnico-economici: indicatori financiari, socioeconomici, de impact, de rezultat/operare, proiectantul indică, în cadrul studiului de fezabilitate, valorile admisibile şi intervalele în care se pot încadra acestea, în funcţie de specificul obiectivului de investiţii şi în conformitate cu normele şi reglementările tehnice în vigoare. În situaţia în care, după aprobarea indicatorilor tehnico-economici, apar schimbări care determină modificarea în plus a valorilor maximale şi/sau modificarea în minus a valorilor minimale ale indicatorilor tehnico-economici aprobaţi ori depăşirea intervalelor prevăzute la alin. (5), sunt necesare refacerea corespunzătoare a documentaţiei tehnico-economice aprobate şi reluarea procedurii de aprobare a noilor indicatori, cu excepţia situaţiilor de actualizare a acestora prevăzute în Legea nr. 500/2002, cu modificările şi completările ulterioare.
          In acest sens, prin HCL nr. 470/13.09.2018 a fost aprobata documentatia tehnico-economica – faza SF, indicatorii tehnico-economici si anexa privind descrierea sumara a investitiei pentru obiectivul „Extindere iluminat public in Parcul Botanic”, ulterior fiind adoptata HCL nr. 330/14.06.2019 pentru modificarea HCL nr.470/13.09.2018 privind aprobarea documentației tehnico-economice - faza SF,  a indicatorilor tehnico-economici  și a anexei privind descrierea sumarã a investiției pentru obiectivul ”Extindere iluminat public în Parcul Botanic”.
Astfel, in urma finalizarii etapei de evaluare si selectie a proiectului depus cu titlul ,,Extindere iluminat public in Parcul Botanic” prin Adresa ADR Vest nr.1780/27.01.2020, inregistrata la Primaria Timisoara sub nr. CDE2020-00078/27.01.2020, Agentia pentru Dezvoltare Regionala Vest ne comunica in cuprinsul Solicitarii de clarificare 4, ca este necesară adoptarea unei hotărâri de catre Consiliul Local al Municipiului Timisoara, pentru aprobarea proiectului si a cheltuielilor legate de proiect, conform solicitărilor din Ghidul Solicitantului.

Ţinând cont de cele mai sus exprimate, propunem spre aprobarea Coniliului Local al Municipiului Timişoara următoarele:
- aprobarea proiectului „Extindere iluminat public in Parcul Botanic” in vederea finantarii acestuia;
- aprobarea valorii totale a proiectului în cuantum de 3.820.894,23 lei (inclusiv TVA);
- aprobarea contribuției proprii în proiect a 107.294,84 lei, reprezentând achitarea tuturor cheltuielilor neeligibile ale proiectului, cât și a contribuției de 2% din valoarea eligibilă a proiectului, în cuantum de 75.787,74 lei, reprezentând cofinanțarea proiectului ,,Extindere iluminat public in Parcul Botanic”;
 - asigurarea din bugetul local a sumelor reprezentând cheltuieli conexe ce pot apărea pe durata implementării proiectului ,,Extindere iluminat public in Parcul Botanic”, pentru implementarea proiectului în condiții optime;

- asigurarea tuturor resurselor financiare necesare implementării proiectului în condițiile rambursării/decontării ulterioare a cheltuielilor din instrumente structurale;
- împuternicirea domnului Primar Nicolae Robu să semneze toate actele necesare şi contractul de finanţare în numele UAT Municipiul Timişoara.
Ţinând cont de cele mai sus prezentate considerăm că proiectul îndeplineşte condiţiile pentru a fi supus dezbaterii şi aprobării plenului consiliului local.

